**Gaofen** é unha serie de satélites de recoñecemento civís chineses tanto ópticos como de radar.

Gaofen 1
--------

Gaofen 1 foi o primeiro membro da serie de satélites Gaofen. Foi lanzado o 26 de abril de 2013 mediante un foguete CZ-2D. Leva a bordo unha cámara pancromática cunha resolución de 2 m e outra multiespectral de 8 m de resolución, así como unha cámara multiespectral gran angular cunha resolución de 16 m. Usa o bus CAST2000.

Gaofen 1-02, 1-03 e 1-04
------------------------

Son satélites similares a Gaofen 1 pero sen a cámara gran angular, o que lles permite ter un menor tamaño e ser lanzados á vez. Os tres foron lanzados o 30 de marzo de 2018 mediante un foguete CZ-4C.

Gaofen 2
--------

Gaofen 2 mellora a resolución do seu predecesor, levando unha cámara pancromática cunha resolución de 80 cm e outra multiespectral de 3,2 m de resolución. Usa o bus CS-L3000A e foi lanzado o 19 de agosto de 2014 mediante un fogute CZ-4B.

Gaofen 3, 3-02 e 3-03
---------------------

Os Gaofen 3, 3-02 e 3-03 teñen unha masa de 2950 kg, usan o bus CS-L3000B e foron lanzados o 9 de agosto de 2016, o 22 de novembro de 2021 e o 6 de abril de 2022, os tres mediante foguetes CZ-4C. Usan radar de apertura sintética (SAR) multipolarizado en banda C para observar a superficie terrestre.

Gaofen 4
--------

Gaofen 4, a diferenza dos anteriores, foi enviado á orbita xeoestacionaria. Ten unha masa de 4600 kg e foi lanzado o 28 de decembro de 2015 mediante un CZ-3B. Pode observar en lonxitudes de onda visibles (cunha resolución de 50 m) e infravermellas (resolución de 400 m).

Gaofen 5 e 5-02
---------------

Gaofen 5 e Gaofen 5-02 levan a bordo máis instrumentos que os seus predecesores, incluíndo cámaras para o visible e o infravermello, detectores de gases de efecto invernadoiro, detectores medioambientais atmosféricos infravermellos de alta resolución espectral, detectores de gases traza e detectores de polarización. O primeiro foi lanzado o 8 de maio de 2018 e o segundo o 7 de setembro de 2021, ambos mediante un foguete CZ-4C.

Gaofen 6
--------

Gaofen 6 é similiar a Gaofen 1, pero cunha cámara pancromática (2 m de resolución) e multiespectral (8 m de resolución) e outra gran angular de 16 m de resolución. Foi lanzado o 2 de xuño de 2018 mediante un CZ-2D.

Gaofen 7
--------

Gaofen 7 adícase ao recoñecemento óptico, ten unha masa de 2400 kg e foi lanzado o 3 de novembro de 2019 mediante un CZ-4B.

Gaofen 8
--------

Gaofen 8 tamén se adica ao recoñecemento óptico. Foi lanzado a unha órbita de 484 x 493 km o 26 de xuño de 2015 mediante un CZ-4B.

Gaofen 9-01, 9-02, 9-03, 9-04 e 9-05
------------------------------------

Os tres satélites Gaofen 9 proporcionan imaxes ópticas da superficie terrestre cunha resolución inferior ao metro. Foron lanzados o 14 de setembro de 2015, o 31 de maio de 2020 e o 17 de xuño de 2020 mediante foguetes CZ-2D.

Gaofen 10 e 10R
---------------

Gaofen 10 foi lanzado o 31 de agosto de 2016, pero non chegou a órbita por un problema co seu foguete. A súa substitución, Gaofen 10R, foi posta en órbita o 4 de outubro de 2019 mediante un CZ-4C. A misión concreta do satélite é descoñecida.

Gaofen 11-01, 11-02, 11-03 e 11-04
----------------------------------

Gaofen 11-01, 11-02, 11-03 e 11-04 son catro satélites de recoñecemento óptico de alta resolución. O primeiro foi lanzado o 31 de xullo de 2016 mentres que o segundo o foi o 7 de setembro de 2020, o terceiro o 11 de novembro de 2021 e o cuarto o 27 de decembro de 2022, todos mediante foguetes CZ-4B.

Gaofen 12, 12-02, 12-03 e 12-04
-------------------------------

Gaofen 12, Gaofen 12-02, Gaofen 12-03 e Gaofen 12-04 son catro satélites de recoñecemento mediante radar de alta resolución. Gaofen 12 foi lanzado o 27 de novembro de 2019, Gaofen 12-02 o 30 de marzo de 2021, Gaofen 12-03 o 27 de xuño de 2022 e Gaofen 12-04 o 20 de agosto de 2023, todos mediante foguetes CZ-4C.

Gaofen Duomo
------------

Gaofen Duomo é un satélite de recoñecemento para o programa guvernamental China High-definition Earth Observation System (CHEOS). Foi lanzado o 3 de xullo de 2020 mediante un foguete CZ-4B desde Taiyuan.

Gaofen 13 e 13-02
-----------------

Os Gaofen 13 son satélites de observación terrestre enviados á órbita xeoestacionaria. Parecen ser unha versión mellorada de Gaofen 4, cun sistema óptico máis grande e cunha resolución estimada de 15 m. Foron lanzados respectivamente o 11 de outubro de 2020 e o 17 de marzo de 2023, ambos mediante foguetes CZ-3B.

Gaofen 14
---------

Gaofen 14 é un satélite de observación civil terrestre con capacidade para facer cartografía estereoscópica. Belarús participa neste satélite. Foi lanzado nunha órbita de 482 x 495 km, cunha inclinación orbital de 97,5º.

Gaofen 5-01A
------------

Gaofen 5-01A é unha versión modificada dos Gaofen 5 e Gaofen 5-02. Leva a bordo unha cámara infravermella cun campo de visión da superficie terrestre de 1500 km de ancho, unha cámara hiperespectral no infravermello e un espectrómetro diferencial de absorción para o estudo de gases traza atmosféricos.

Historial de lanzamentos
------------------------

| Misión | Data de lanzamento | Foguete lanzador | Notas |
| --- | --- | --- | --- |
| Gaofen 1 | 26 de abril de 2013 | CZ-2D | Éxito |
| Gaofen 2 | 19 de agosto de 2014 | CZ-4B | Éxito |
| Gaofen 8 | 26 de xuño de 2015 | CZ-4B | Éxito |
| Gaofen 9 | 14 de setembro de 2015 | CZ-2D | Éxito |
| Gaofen 4 | 28 de decembro de 2015 | CZ-3B | Éxito |
| Gaofen 4 | 31 de xullo de 2016 | CZ-4B | Éxito |
| Gaofen 3 | 9 de agosto de 2016 | CZ-4C | Éxito |
| Gaofen 10 | 31 de agosto de 2016 | CZ-4C | Fallo |
| Gaofen 1-02, 1-03, 1-04 | 30 de marzo de 2018 | CZ-4C | Éxito |
| Gaofen 5 | 30 de maio de 2018 | CZ-4C | Éxito |
| Gaofen 6 | 2 de xuño de 2018 | CZ-2D | Éxito |
| Gaofen 10R | 4 de outubro de 2019 | CZ-4C | Éxito |
| Gaofen 7 | 3 de novembro de 2019 | CZ-4B | Éxito |
| Gaofen 12 | 27 de novembro de 2019 | CZ-4C | Éxito |
| Gaofen Duomo | 3 de xullo de 2020 | CZ-4B | Éxito |
| Gaofen 11-02 | 7 de setembro de 2020 | CZ-4B | Éxito |
| Gaofen 13 | 11 de outubro de 2020 | CZ-3B | Éxito |
| Gaofen 15 | 6 de decembro de 2020 | CZ-3B | Éxito |
| Gaofen 5-01A | 8 de decembro de 2022 | CZ-2D | Éxito |
| Gaofen 13-02 | 17 de marzo de 2023 | CZ-3B | Éxito |

Notas
-----

1. 1 2 3 4 5  Mark Wade (2020). "CAST2000" (en inglés). Consultado o 21 de abril de 2020.
2. 1 2 3 4 5  Gunter Dirk Krebs (2020). Gunter's Space Page, ed. "Gaofen 1 (GF 1)" (en inglés). Consultado o 21 de abril de 2020.
3. 1 2 3 4 5  Gunter Dirk Krebs (2020). Gunter's Space Page, ed. "Gaofen 1-02,03, 04" (en inglés). Consultado o 21 de abril de 2020.
4. 1 2 3 4 5  Gunter Dirk Krebs (2020). Gunter's Space Page, ed. "Gaofen 2 (GF 2)" (en inglés). Consultado o 21 de abril de 2020.
5. 1 2 3 4 5  Gunter Dirk Krebs (2020). Gunter's Space Page, ed. "Gaofen 3 (GF 3)" (en inglés). Consultado o 21 de abril de 2020.
6. 1 2 3 4 5  Gunter Dirk Krebs (2020). Gunter's Space Page, ed. "Gaofen 4 (GF 4)" (en inglés). Consultado o 21 de abril de 2020.
7. 1 2 3 4 5  Gunter Dirk Krebs (2020). Gunter's Space Page, ed. "Gaofen 5, 5-02 (GF 5, 5-02)" (en inglés). Consultado o 21 de abril de 2020.
8. 1 2 3 4 5  Gunter Dirk Krebs (2020). Gunter's Space Page, ed. "Gaofen 6 (GF 6)" (en inglés). Consultado o 21 de abril de 2020.
9. 1 2 3 4 5  Gunter Dirk Krebs (2020). Gunter's Space Page, ed. "Gaofen 7 (GF 7)" (en inglés). Consultado o 21 de abril de 2020.
10. 1 2 3 4 5  Gunter Dirk Krebs (2020). Gunter's Space Page, ed. "Gaofen 8 (GF 8)" (en inglés). Consultado o 21 de abril de 2020.
11. 1 2 3 4 5  Gunter Dirk Krebs (2020). Gunter's Space Page, ed. "Gaofen 9-01, ... 05 (GF 9-01, ... 05)" (en inglés). Consultado o 21 de abril de 2020.
12. 1 2 3 4 5  Gunter Dirk Krebs (2020). Gunter's Space Page, ed. "Gaofen 10, 10R (GF 10, 10R)" (en inglés). Consultado o 21 de abril de 2020.
13. 1 2 3 4 5  Gunter Dirk Krebs (2020). Gunter's Space Page, ed. "Gaofen 11, 11-02 (GF 11, 11-02)" (en inglés). Consultado o 21 de abril de 2020.
14. 1 2 3 4 5  Gunter Dirk Krebs (2020). Gunter's Space Page, ed. "Gaofen 12, 12-02" (en inglés). Consultado o 21 de abril de 2020.
15. 1 2 3 4 5  Gunter Dirk Krebs (2020). Gunter's Space Page, ed. "Gaofen Duomo (GF DM)" (en inglés). Consultado o 21 de setembro de 2020.
16. 1 2 3 4 5  Gunter Dirk Krebs (2020). Gunter's Space Page, ed. "Gaofen 13 (GF 13)" (en inglés). Consultado o 14 de outubro de 2020.
17. 1 2 3 4 5  Gunter Dirk Krebs (2020). Gunter's Space Page, ed. "Gaofen 14 (GF 14)" (en inglés). Consultado o 6 de decembro de 2020.
18. 1 2 3 4 5  Gunter Dirk Krebs (2022). Gunter's Space Page, ed. "Gaofen 5-01A (GF 5-01A)" (en inglés). Consultado o 9 de decembro de 2022.

Véxase tamén
------------

### Outros artigos

* CZ-2D
* CZ-3B
* CZ-4B
* CZ-4C
* CAST-2000